รัฐบาลไทย-ข่าวทำเนียบรัฐบาล-รมว.ทส.​ ร่วมคณะรองนายกรัฐมนตรี​ "พลเอก​ ประวิตร" ​ลงพื้นที่ติดตามสถานการณ์น้ำ​และการแก้ปัญหาภัยแล้งจังหวัดพิษณุโลก
วันพุธที่ 15 กรกฎาคม 2563
รมว.ทส.​ ร่วมคณะรองนายกรัฐมนตรี​ "พลเอก​ ประวิตร" ​ลงพื้นที่ติดตามสถานการณ์น้ํา​และการแก้ปัญหาภัยแล้งจังหวัดพิษณุโลก
พลเอก​ ประวิตร​ วงษ์สุวรรณ​ รองนายกรัฐมนตรี ในฐานะ ผู้อํานวยการกองอํานวยการน้ําแห่งชาติ และคณะ​ ลงพื้นที่ตรวจเยี่ยมติดตาม​สถานการณ์น้ําและการแก้ไขปัญหาภัยแล้ง​ ตามมาตรการของกองอํานวยการน้ําแห่งชาติ​ (กอนช.) โครงการเติมน้ําใต้ดิน​ พร้อมมอบนโยบายการดําเนินงาน​
รมว.ทส.​ ร่วมคณะรองนายกรัฐมนตรี​ "พลเอก​ ประวิตร" ​ลงพื้นที่ติดตามสถานการณ์น้ํา​และการแก้ปัญหาภัยแล้งจังหวัดพิษณุโลก
พลเอก​ ประวิตร​ วงษ์สุวรรณ​ รองนายกรัฐมนตรี ในฐานะ ผู้อํานวยการกองอํานวยการน้ําแห่งชาติ และคณะ​ ลงพื้นที่ตรวจเยี่ยมติดตาม​สถานการณ์น้ําและการแก้ไขปัญหาภัยแล้ง​ ตามมาตรการของกองอํานวยการน้ําแห่งชาติ​ (กอนช.) โครงการเติมน้ําใต้ดิน​ พร้อมมอบนโยบายการดําเนินงาน​ เน้นย้ํา​ จังหวัดร่วมผู้นําท้องถิ่น​ เร่งขยายพื้นที่ทําบ่อเติมน้ําใต้ดินช่วยชาวบ้านแก้ภัยแล้ง-น้ําท่วม​ พร้อมกํากับ​ ควบคุม​การเติมน้ําใต้ดินให้เป็นไปตามหลักวิชาการ​
วันนี้ (15 กรกฎาคม 2563) เวลา 09.00 น. นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมด้วย​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ และผู้บริหารระดับสูง​ ร่วมลงพื้นที่ตรวจราชการกับ​ พลเอก ประวิตร วงษ์สุวรรณ รองนายกรัฐมนตรี และคณะ​ เพื่อติดตามสถานการณ์น้ําและการแก้ไขปัญหาภัยแล้ง พร้อมเยี่ยมชมการสาธิตการขุดเจาะบ่อเติมน้ําใต้ดินแบบบ่อวงคอนกรีต​ และส่งมอบคู่มือการเติมน้ําใต้ดินแก่ผู้ว่าราชการจังหวัด​ รวมทั้งได้พบปะพูดคุยกับเกษตรกร​และประชาชนในพื้นที่ โดยมี​ อธิบดีกรมทรัพยากรน้ําบาดาล บรรยายสรุป​ และผู้ว่าราชการจังหวัดพิษณุโลก กล่าวต้อนรับ​ ณ​ องค์การบริหารส่วนตําบลหนองกุลา อําเภอบางระกํา จังหวัดพิษณุโลก
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า
สืบเนื่องจากสถานการณ์ภัยแล้งของประเทศไทยในช่วงต้นปีที่ผ่านมา นับว่าเป็นปัญหาใหญ่และส่งผลกระทบเป็นวงกว้าง รัฐบาลได้มอบหมายหน่วยงานที่เกี่ยวข้องด้านการบริหารจัดการน้ําของประเทศ ร่วมมือกันแก้ไขปัญหาภัยแล้งและการขาดแคลนน้ําอุปโภคบริโภค และน้ําเพื่อการเกษตรให้แก่ประชาชนในพื้นที่ต่าง​ ๆ ทั่วประเทศ แม้ว่าขณะนี้ประเทศไทยจะเข้าสู่ฤดูฝนแล้วก็ตาม รัฐบาลก็ยังต้องคิดค้นเพื่อหาวิธีกักเก็บน้ําฝนให้ได้มากที่สุด เพื่อรองรับกับฤดูแล้งหน้าที่จะมาเยือนในปีต่อไป ดังนั้น กระทรวงทรัพยากรธรรมชาติและสิ่งแวดล้อม โดยกรมทรัพยากรน้ําบาดาล ได้รับมอบหมายร่วมกับสํานักงานทรัพยากรน้ําแห่งชาติ เพื่อเป็นหน่วยงานหลักในการ ขับเคลื่อนภารกิจด้านการเติมน้ําใต้ดิน โดยให้หน่วยงานที่เกี่ยวข้องนํารูปแบบและวิธีการเติมน้ําใต้ดินที่ถูกต้องตามหลักวิชาการไปประยุกต์ใช้ให้เกิดประสิทธิภาพสูงสุด ทั้งนี้ หลักการเติมน้ําใต้ดินเป็นการนําน้ําที่เหลือใช้ในช่วงน้ําท่วมหลากหรือจากน้ําฝนที่ตกลงมาเติมลงสู่ชั้นน้ําบาดาลด้วยวิธีการที่เหมาะสมกับสภาพพื้นที่ และนํากลับมาใช้ใหม่ในช่วงเวลาที่ต้องการ เป็นการช่วยธรรมชาติฟื้นฟูชั้นน้ําบาดาล แก้ไขปัญหาการลดระดับลงของชั้นน้ําบาดาลให้กลับคืนสู่สภาพเดิม ช่วยระบายน้ําและลดภาวะน้ําท่วมขัง ที่สําคัญพื้นที่ที่มีชั้นใต้ดินที่เหมาะสมจะเพิ่มความคุ้มค่าและประหยัดงบประมาณ ซึ่งปัจจุบันกรมทรัพยากรน้ําบาดาล​ มีหลักการก่อสร้างระบบเติมน้ําใต้ดิน​ 4​ ขั้นตอน​ คือ​ การคัดเลือกพื้นที่​ การคัดเลือกวิธีการเติมน้ําใต้ดิน​ การก่อสร้างระบบเติมน้ําใต้ดิน​ และการติดตามและประเมินผล​ สําหรับแผนงานโครงการเติมน้ําใต้ดินในปีงบประมาณ 2563 ที่กระทรวงทรัพยากรธรรมชาติและสิ่งแวดล้อม โดยกรมทรัพยากรน้ําบาดาล อยู่ระหว่างดําเนินการมีจํานวนทั้งสิ้น 530 แห่ง ขณะนี้ดําเนินการเสร็จแล้ว จํานวน 300 แห่ง และคาดว่าจะแล้วเสร็จทั้งหมดภายในเดือนสิงหาคม 2563 นี้
พลเอก​ ประวิตรฯ​ เปิดเผยว่า มีความยินดีที่ได้มาติดตามสถานการณ์น้ําและการแก้ไขปัญหาภัยแล้ง​และขอบคุณพี่น้องประชาชน​ และเกษตรกร ที่มาร่วมงานฯ​ เนื่องจากพื้นที่ทุ่งบางระกํา เป็นพื้นที่ที่ประสบปัญหาน้ําท่วมขังเป็นประจําทุกปี รัฐบาลจึงได้มอบหมายให้สํานักงานทรัพยากรน้ําแห่งชาติ และกระทรวงทรัพยากรธรรมชาติและสิ่งแวดล้อม โดยกรมทรัพยากรน้ําบาดาล เป็นเจ้าภาพหลักในการจัดทําโครงการเติมน้ําใต้ดิน ซึ่งการเติมน้ําใต้ดินสามารถทําได้หลายวิธี ขึ้นอยู่กับลักษณะพื้นที่ที่จะทําการเติมน้ํา ดังนั้น จึงขอให้ผู้ว่าราชการจังหวัด หน่วยงานท้องถิ่น และผู้ที่เกี่ยวข้อง ช่วยกันดูแลและกําชับควบคุมการเติมน้ําใต้ดินให้ทําอย่างถูกต้องตามหลักวิชาการ​ รวมทั้งให้ระวังสารเจือปน​ ปุ๋ย​ สารเคมีต่างๆ​ และจะต้องทําให้เกิดประสิทธิภาพสูงสุด เพราะนอกจากการเติมน้ําใต้ดินแล้ว รัฐบาลยังมีความเป็นห่วงในเรื่องของการขาดแคลนน้ําทั้งด้านการอุปโภคบริโภค และการเกษตร โดยรัฐบาล จะเร่งรัดจัดหาแหล่งน้ําเพื่อบรรเทาความเดือดร้อนของประชาชน เพื่อให้ประชาชนมีความเป็นอยู่ที่ดีขึ้น และขอฝากให้ชาวอําเภอบางระกําช่วยกันดูแลทรัพย์สินส่วนรวม และทรัพย์สินของทางราชการ​ รวมทั้งให้ความร่วมมือกับทางราชการในการขุดบ่อ​ เติมน้ําใต้ดิน และช่วยกันใช้ทรัพยากรน้ํา ไม่ว่าจะเป็นน้ําผิวดิน หรือน้ําบาดาล ต้องใช้อย่างรู้คุณค่า ใช้ให้เกิดประโยชน์อย่างมีประสิทธิภาพมากที่สุด​ เพื่อให้ทุกคนมีน้ําอุปโภค​ บริโภค​ น้ําเพื่อการเกษตร​ ในฤดูแล้งทุกปีต่อไป
หลังจากนั้น​เวลาประมาณ​ 10.00​ น.​รองนายกรัฐมนตรี​ และคณะ​ ได้เดินทางไปยัง ท่อระบายน้ําคลองแยงมุม​ ตําบลท่าช้าง​ อําเภอพรหมพิราม​ เพื่อรับฟังบรรยายสรุปการดําเนินงาน​ จากอธิบดีกรมชลประทาน​ ปล่อยพันธ์ุปลา​ และพบปะผู้นําท้องถิ่นและประชาชน​ในพื้นที่​